+ èd
Aplèt sa a ap apwofondi ajisteman polinòm sou done apati kalkil kare minimòm nan regresyon lineyè. Itilizatè a ka wè koub ajisteman an pou kare minimòm li kalkile yo oubyen tou li ka prevwa yon koub ajisteman polinòm epi konpare l avèk koub ajisteman pou kare minimòm yo. Gen plizyè metòd ki ka sèvi pou antre nouvo done oswa pou kreye nouvo done.
Modèl done a
Aplèt sa a itilize yon modèl ki admèt yo bay x nenpòt valè epi li mache ak yon ekwasyon ki pati konsa
y = P(x) + e,
kote P(x) se yon polinòm ki gen yon ran byen presi, epi e se yon devyasyon azabanal pou P(x) ki gen yon mwayèn ki egal 0 san rapò avèk x. Nou sipoze ke yo te tire chak done pwen e yo yon fason pou youn pa gen rapò ak lòt, anndan menm distribisyon an.
Objektif koub ajisteman kare minimòm yo se jwenn ki polinòm Pb(x) k ap pi byen antre nan done yo.
Polinòm
Aplèt la sèvi ak twa polinòm :
Pb(x) se polinòm pou koub daplon an. Nou rele ran Pb a m. Nou ka chanje ran an avèk glisyè-m nan. Se done yo ki detèminen koyefisyan yo pou Pb.
Pg(x) se polinòm itilizatè a sible ki pou tonbe daplon an. Li gen menm ran avèk Pb. Glisyè-b yo pèmèt itilizatè a fikse koyefisyan yo pou Pg(x).
Pr(x) se polinòm ki sèvi pou kreye done azabanal. Nou bay ran Pr la yon non ki se r. Nou kapab sèvi avèk glisyè-r la pou nou fikse ran an. Depi ran an fin fikse, Pr pral itilize koyefisyan ki tou pare d avans. N ap bezwen aplèt la pou nou dekouvri valè koyefisyan sa yo. Nou ka kreye done ki pran valè sou chans. N ap annik chwazi yon (valè) x epi nou aplike y = Pr(x) + e, kote e se yon valè ki sòti sou chans apati yon distribisyon nòmal N(0,σ)
Gen sèten eleman ki toujou prezan, epi konpòtman yo pa gen rapò avèk dewoulman aplèt la.
Afichèt valè x ak valè y yo bay pozisyon sourit la nan fenèt graf la.
Afichèt n nan bay kantite pwen done ki genyen aktyèlman.
Glisyè-m nan : Li fikse ran an ni pou Pb ni pou Pg. 2 polinòm sa yo toujou gen menm ran.
Done yo toujou afiche tankou yon graf ki blayi an. Graf la an koulè vèt.
Bouton Netwaye a efase tout done yo.
Glisyè-b a kontwole koyefisyan Pg yo.
Lòt kontwòl yo ka chanje dewoulman aplèt la. Yo kontwole sa ki pou parèt nan graf yo, kiyès nan koyefisyan yo glisyè-b a kontwole epi ki jan pou yo ajoute nouvo done bay aplèt la.
Vizibilite graf yo ansanm ak divès afichèt erè yo
Lè se Afiche koub ajisteman daplon ki tcheke :
Graf Pb(x) la ap parèt an vèt.
Koyefisyan Pb yo ap parèt an vèt akote glisyè-b yo.
Mwayèn kare erè a pou Pb ap parèt an vèt. (Gade nan detay pi ba yo pou mayèn kare erè.)
Lè se Afiche previzyon koub daplon an ki tcheke :
Graf Pg ap parèt an ble maren.
Mwayèn kare erè a pou Pg a ap parèt nan koulè oranj. (Gade nan detay pi ba yo pou mayèn kare erè.)
Bwat kontwòl Afiche erè previzyon koub daplon an ap parèt, epi lè li tcheke, liy vètikal oranj ki pou montre erè a ap vini parèt nan koub ajisteman sible a ki koresponn ak pwen done yo.
Kreyasyon done
Gen plizyè fason nou ka kreye nouvo done nan aplèt la. Nou ka efase yo tou.
Lè se bouton radyo Ajoute pwen an nou chwazi : Itilizatè a kapab annik klike sou fenèt graf la pou li ajoute yon pwen done.
Lè se bouton radyo Efase pwen nou chwazi : Annik klike souri a sou fenèt graf la ap pèmèt nou efase pwen done ki pi pre souri a.
Lè se bouton radyo Azabanal nou chwazi :
Kontwòl pou kreyasyon azabanal la ap vin parèt.
Bouton Kreye done a ap kreye chak grenn done yo sou chans, dapre algorit sa :
Aplèt la ap chwazi yon valè pou x sou chans apati yon distribisyon inifòm anndan [-3, 3].
Apre sa, nou pran y = Pr(x) + e kote e sòti sou chans nan yon distribisyon nòmal N(0, σ)
Nòt: Akòz se sou chans aplèt la ap chwazi done yo, se posib pou li bay pwen ki tonbe deyò fenèt graf la.
Glisyè-N nan kontwole kantite pwen done pou aplèt la kreyechak fwa
Glisyè-r la kontwole ran r la pou Pr. Pou chak ran, koyefisyan Pr yo deja tou pare anndan aplèt la.
Glisyè-σ a kontwole valè eka tip lan nan distribisyon nòmal N(0, σ).
Lè se bouton radyo Toupare a nou chwazi : Glisyè-P a ap vin vizib. Lè nou chwazi yon valè pou P, sa pèmèt aplèt la monte ak youn nan 9 makòn done ki te tou pare pou aplèt la.
Mwayèn kare erè a sòti nan Σei2/n. Sa vle di, Σ ej2/n = Σ (yj - P(xj))2/n kote P(x) kapab se Pb oswa Pg.
Lè se bwat kontwòl Afiche pi bon ajisteman an ki tcheke, enben mwayèn kare erè pou pi bon ajisteman an ap parèt an vèt. Konsa tou, si se bwat kontwòl afiche previzyon koub daplon an ki tcheke enben mwayèn kare erè pou previzyon koub daplon an ap parèt ak koulè oranj.
© 2014 J. Orloff, H. Miller, J. Claus, ak H. Petrow